বাংলাদেশ টেস্ট ইতিহাসের সেরা ব্যাটসম্যান মনে করা হয় মুমিনুলকে। দেশের মধ্যে সবচেয়ে বেশি ব্যাটিং গড় তারই। অথচ মাত্র দুই টেস্টে রান না পাওয়ায় অস্ট্রেলিয়ার বিপক্ষে প্রথম টেস্টে বাইরে রাখা হয় তাকে। শনিবার দল ঘোষণার পর চারদিকে সমালোচনার ঝড় ওঠে। মিডিয়ার তোপের মুখে প্রধান নির্বাচক মিনহাজুল আবেদীন নান্নু ও কোচ চন্ডিকা হাথুরাসিংহে। মুমিনুলকে বাদ দেওয়ায় সমালোচনার ঝড় সামাজিক যোগাযোগের মাধ্যম ফেসবুকেও।